X-Men (σειρά ταινιών)

Η **σειρά ταινιών ''X-Men*** είναι σειρά ταινιών βασισμένη στην ομάδα υπερηρώων [[X-Men]], που δημιουργήθηκαν από τους [[Σταν Λι]] και [[Τζακ Κέρμπι]] και εκδίδονται από την [[Marvel Comics]]. Η [[20th Century Fox]] αγόρασε τα δικαιώματα των ταινιών για τους χαρακτήρες το 1994 και, μετά από πολλές δοκιμές, ο [[Μπράιαν Σίνγκερ]] προσελήφθη για να σκηνοθετήσει την [[X-Men (ταινία)|πρώτη ταινία]] και τη [[X-Men 2 (ταινία)|συνέχειά]] της, ενώ η [[X-Men: Η Τελική Αναμέτρηση|τρίτη ταινία]] σκηνοθετήθηκε από τον [[Μπρετ Ράτνερ]].

Αφού κάθε μία από τις ταινίες είχε μεγαλύτερες εισπράξεις από τον προκάτοχό της, κυκλοφόρησαν αρκετές spin-off ταινίες, συμπεριλαμβανομένων τριών ταινιών με τον [[Wolverine]] από το 2009 μέχρι το 2017, τεσσάρων prequels των X-Men από το 2011 μέχρι το 2019, δύο ταινιών με τον [[Deadpool]] το 2016 και το 2018, με την ταινία *Οι Νέοι Μεταλλαγμένοι* να ολοκληρώνει την σειρά το 2020. Πέρα από ταινίες, ως μέρος του franchise προβλήθηκαν και δύο τηλεοπτικές σειρές, τα *Legion* (2017–2019) και *The Gifted* (2017–2019), αποτελούμενες από τρεις και από δύο τηλεοπτικούς κύκλους, αντίστοιχα.

Τα *X-Men* (2000), *X-Men 2* (2003), *X-Men: Η Πρώτη Γενιά* (2011), *Γούλβεριν* (2013), *X-Men: Ημέρες ενός Ξεχασμένου Μέλλοντος* (2014), [[Deadpool (ταινία)|*Deadpool*]] (2016), *Λόγκαν* (2017) και *Deadpool 2* (2018) έλαβαν θετική υποδοχή από τους κριτικούς. Τα *X-Men: Η Τελική Αναμέτρηση* (2006), *X-Men: Apocalypse* (2016) και *Οι Νέοι Μεταλλαγμένοι* (2020) απέσπασαν ανάμεικτες κριτικές, ενώ τα *X-Men η Αρχή: Γούλβεριν* (2009) και *X-Men: Ο Μαύρος Φοίνικας* (2019) αρνητικές κυρίως κριτικές.

Με δεκατρείς ταινίες να έχουν κυκλοφορήσει συνολικά, η σειρά ταινιών *X-Men* είναι η έβδομη σειρά ταινιών με τις μεγαλύτερες πωλήσεις, έχοντας εισπράξει περισσότερα από $6 δισεκατομμύρια δολάρια παγκοσμίως.

Τον Μάρτιο του 2019, η [[Marvel Studios]] ανέκτησε τα κινηματογραφικά των X-Men, των [[Fantastic Four]] και του Deadool αφότου η Disney εξαγόρασε την Fox για $71.3 δισεκατομμύρια, έχοντας σχέδια για να τους συμπεριλάβουν στο [[Κινηματογραφικό Σύμπαν της Marvel]] (MCU). Τον Οκτώβριο του 2020, η σειρά ταινιών *X-Men* και οι [[Οι Fantastic Four στον κινηματογράφο|ταινίες *Fantastic Four*]] κατηγοριοποιήθηκαν στο [[Disney+]] ως «Marvel Legacy» ([[μετάφραση]]: Κληρονομιά της Marvel). O [[Πάτρικ Στιούαρτ]] επανέλαβε τον ρόλο του ως μια εναλλακτική εκδοχή του [[Καθηγητής X|Τσαρλς Εξέιβιερ / Καθηγητής X]] στο *Doctor Strange in the Multiverse of Madness* (2022). Ο [[Κέλσι Γκράμερ]] επανέλαβε τον ρόλο του ως [[Κατάλογος των μελών X-Men#Beast|Χανκ ΜακΚόι / Beast]] στο *The Marvels* (2023). Το *Deadpool & Wolverine* είναι συνέχεια του *Deadpool 2* και που φέρνει τις εκδοχές του Deadpool και του Wolverine από την σειρά ταινιών στο MCU, με τους [[Ράιαν Ρέινολντς]] και [[Χιου Τζάκμαν]] να επαναλαμβάνουν τους ρόλους τους. Μια καινούρια ταινία με την ομάδα ξεκίνησε να αναπτύσσεται τον Σεπτέμβριο του 2023, ως μέρος του MCU.

Το Disney+ αργότερα κατηγοριοποίησε την σειρά ταινιών *X-Men* και τις τηλεοπτικές [[Κινούμενα σχέδια|κινουμένων σχεδίων]] και ζωντανής δράσης ως «Mutant Legacy» ([[μετάφραση]]: Κληρονομιά των Μεταλλαγμένων) τον Ιούλιο του 2023.

== Ταινίες ==


=== *X-Men* (2000) ===
Η ομάδα μεταλλαγμένων [[X-Men]], με αρχηγό τον [[Καθηγητής X|Καθηγητή X]] ([[Πάτρικ Στιούαρτ]]), έρχεται σε αντιπαράθεση με την [[Αδελφότητα των Κακών Μεταλλαγμένων]], με αρχηγό τον εχθρικό [[Magneto]] ([[Ίαν ΜακΚέλεν]]). Ο δεύτερος είναι παλιός φίλος του Καθηγητή, ωστόσο θεωρεί ότι η ανθρωπότητα είναι υπεύθυνη για την περιθωριοποίηση και την κακομεταχείριση των ομοίων του. Ο Magneto και οι ακόλουθοί του είναι οι βασικοί αντίπαλοι των X-Men.

Η ταινία σκηνοθετήθηκε από τον [[Μπράιαν Σίνγκερ]]. Σε αυτή πρωταγωνιστούν οι [[Χιου Τζάκμαν]], [[Πάτρικ Στιούαρτ]], [[Ίαν ΜακΚέλεν]], [[Άννα Πάκουιν]], [[Χάλι Μπέρι]], [[Φάμκε Γιάνσεν]], [[Τζέιμς Μάρσντεν]], [[Ρεμπέκα Ρομέιν]] και [[Σον Άσμορ]] και [[Τάιλερ Μέιν]]. Έκανε πρεμιέρα στις 14 Ιουλίου του 2000, με προϋπολογισμό $75.000.000 και συνολικές εισπράξεις: $296.339.527. Η ταινία έλαβε κυρίως θετική υποδοχή και από τους κριτικούς.

=== *X-Men 2* (2003) ===
Οι [[X-Men]] καλούνται να αντιμετωπίσουν τον Συνταγματάρχη Γουίλιαμ Στράικερ ([[Μπράιαν Κοξ]]), παλιό γνώριμο του [[Wolverine]], που ευθύνεται για το αδαμάντιο που καλύπτει τον σκελετό του, ο οποίος θέλει να αφανίσει δια παντός όλους τους μεταλλαγμένους του πλανήτη. Παράλληλα, ο Wolverine αναζητά τις ρίζες του και αναπτύσσει ειδύλλιο με την [[Τζιν Γκρέι]]. Εμφανίζεται για πρώτη φορά στις ταινίες ο [[Κατάλογος των μελών X-Men#Nightcrawler|Nightcrawler]] ([[Άλαν Κάμινγκ]]), ενώ ο [[Κατάλογος των μελών X-Men#Pyro|Pyro]] και ο [[Κατάλογος των μελών X-Men#Colossus|Colossus]] αποκτούν μεγαλύτερους ρόλους.

Η ταινία σκηνοθετήθηκε από τον [[Μπράιαν Σίνγκερ]]. Σε αυτή πρωταγωνιστούν οι [[Χιου Τζάκμαν]], [[Ίαν ΜακΚέλεν]], [[Πάτρικ Στιούαρτ]], [[Μπράιαν Κοξ]], [[Φάμκε Γιάνσεν]], [[Άλαν Κάμινγκ]], [[Χάλι Μπέρι]], [[Ρεμπέκα Ρομέιν]], [[Τζέιμς Μάρσντεν]], [[Άννα Πάκουιν]], [[Σον Άσμορ]] και [[Άαρον Στάνφορντ]]. Έκανε πρεμιέρα στις 2 Μαΐου του 2003, με προϋπολογισμό  $110.000.000 και συνολικές εισπράξεις $407.711.549. Η ταινία έλαβε θετική υποδοχή για τα εφέ και τη δράση της, ενώ έπαινος δόθηκε και για το βάθος των ολοκληρωμένων χαρακτήρων της.

=== *X-Men: Η Τελική Αναμέτρηση* (2006) ===
Η [[Τζιν Γκρέι]], μετά το θάνατό της στο τέλος του *X-Men 2*, ανασταίνεται και μεταμορφώνεται σε Dark Phoenix, ένα πανίσχυρο πλάσμα γεμάτο οργή και μανία για καταστροφή. Η ηρωίδα κυριεύεται από το μένος του Phoenix και ο [[Wolverine]], μαζί με τους υπόλοιπους [[X-Men]], καλείται να την αντιμετωπίσει, ώστε να σώσει την ανθρωπότητα από τον αφανισμό.

Η ταινία σκηνοθετήθηκε από τον [[Μπρετ Ράτνερ]]. Σε αυτή πρωταγωνιστούν οι [[Χιου Τζάκμαν]], [[Ίαν ΜακΚέλεν]], [[Φάμκε Γιάνσεν]], [[Πάτρικ Στιούαρτ]], [[Χάλι Μπέρι]], [[Κέλσι Γκράμερ]], [[Σον Άσμορ]], [[Άννα Πάκουιν]], [[Έλλιοτ Πέιτζ]], [[Άαρον Στάνφορντ]], [[Τζέιμς Μάρσντεν]], [[Μπεν Φόστερ]], [[Ντάνια Ραμίρεζ]] και [[Ρεμπέκα Ρομέιν]]. Έκανε πρεμιέρα στις 26 Μαΐου του 2006, με προϋπολογισμό $210.000.000 και συνολικές εισπράξεις $459.359.555.

=== *X-Men η Αρχή: Γούλβεριν* (2009) ===
Η ταινία αποτελεί prequel και spin-off και εστιάζει στο παρελθόν του χαρακτήρα [[Wolverine]] και στη σχέση του με τον ετεροθαλή αδελφό του, [[Κατάλογος των μελών X-Men#Sabretooth|Βίκτορ Κριντ]], τον χρόνο του στην Team X του Στράικερ, και την εισαγωγή του αδαμαντίου στον σκελετό του. Επίσης, εισάγει τους χαρακτήρες [[Gambit (κόμικς)|Gambit]] και [[Deadpool]].

Το *X-Men η Αρχή: Γούλβεριν* σκηνοθετήθηκε από τον [[Γκάβιν Χουντ]] και πρωταγωνιστές είναι οι [[Χιου Τζάκμαν]], [[Λιβ Σράιμπερ]], [[Ντάνι Χιούστον]], [[Ράιαν Ρέινολντς]], [[Ντόμινικ Μόναχαν]], [[Τέιλορ Κιτς]], [[Λιν Κόλινς]], [[Κέβιν Ντουράντ (ηθοποιός)|Κέβιν Ντουράντ]], [[Ντάνιελ Χένεϊ]], [[Τιμ Πόκοκ]], [[Μαξ Κάλεν]] και [[Πίτερ Ο' Μπράιεν]]. Ο [[Ντέιβιντ Μπένιοφ]] άρχισε να γράφει το σενάριο τον Οκτώβριο του 2004. Αντίθετα με τις προηγούμενες ταινίες, η ταινία γυρίστηκε στην [[Αυστραλία]] και στη [[Νέα Ζηλανδία]]. Η ταινία έκανε πρεμιέρα την 1η Μαΐου του 2009, με προϋπολογισμό $150.000.000 και συνολικές εισπράξεις $373.062.864.

=== *X-Men: Η Πρώτη Γενιά* (2011) ===
Η ταινία εξελίσσεται αρχικά στο 1962 κατά τη διάρκεια της [[Κρίση των πυραύλων της Κούβας|Κρίσης των πυραύλων της Κούβας]] και εστιάζει στη σχέση μεταξύ των [[Καθηγητής X|Τσαρλς Εξέβιερ]] και [[Magneto|Έρικ Λένσερ]] και τις αντίστοιχες σχέσεις των ομάδων μεταλλαγμένων τους: τους [[X-Men]] και της [[Αδελφότητα των Κακών Μεταλλαγμένων|Αδελφότητας]].

Τον Δεκέμβριο του 2009 ο [[Μπράιαν Σίνγκερ]] υπέγραψε να σκηνοθετήσει την ταινία αλλά το Μάρτιο του 2010 η [[20th Century Fox]] ανακοίνωσε ότι ο Σίνγκερ θα παραμείνει στο πρότζεκτ ως παραγωγός, και όχι ως σκηνοθέτης. Τη σκηνοθεσία ανέλαβε ο [[Μάθιου Βον]] και πρωταγωνιστούν οι [[Τζέιμς ΜακΑβόι]], [[Μάικλ Φασμπέντερ]], [[Κέβιν Μπέικον]], [[Τζένουαρι Τζόουνς]], [[Ρόουζ Μπερν]], [[Νίκολας Χουλτ]], [[Τζένιφερ Λόρενς]], [[Ζόι Κράβιτζ]], [[Κέιλεμπ Λάντρι Τζόουνς]] και [[Λούκας Τιλ]]. Η ταινία έκανε πρεμιέρα στις 3 Ιουνίου του 2011, με προϋπολογισμό $160.000.000.

=== *Γούλβεριν* (2013) ===
Η ταινία τοποθετείται μετά τα γεγονότα του *Η Τελευταία Αναμέτρηση* και παρουσιάζει τον [[Wolverine]] να πηγαίνει στην Ιαπωνία για να βρει έναν στρατιώτη ονόματι Ισίρο Γιάσιντα, του οποίου τη ζωή έσωσε χρόνια πριν. Ο Wolverine πρέπει να υπερασπιστεί την εγγονή του στρατιώτη, Μάρικο Γιάσιντα, από δολοφόνους νίντζα και τη Γιάκουζα.

Ο [[Κρίστοφερ ΜακΚουάρι]] προσελήφθη να γράψει το σενάριο της ταινίας τον Αύγουστο του 2009. Ο [[Ντάρεν Αρονόφσκι]] προσελήφθη να σκηνοθετήσει την ταινία τον Οκτώβριο του 2010. Το Μάρτιο του 2011, το πρότζεκτ καθυστέρησε εξαιτίας της αποχώρησης του Αρονόφσκι καθώς η παραγωγή της ταινίας θα τον κρατούσε μακριά από την πατρίδα του για σχεδόν ένα χρόνο. Η σκηνοθεσία της ταινίας τελικά έγινε από τον [[Τζέιμς Μάνγκολντ]] και πρωταγωνιστές είναι οι [[Χιου Τζάκμαν]], [[Χιρογιούκι Σανάντα]], [[Χαλ Γιαμανούτσι]], [[Τάο Οκαμότο]], [[Ρίλα Φουκουσίμα]], [[Γουίλ Γιουν Λι]], [[Μπράιαν Τι]] και [[Σβετλάνα Χότσενκοβα]]. Η ταινία έκανε πρεμιέρα στις 26 Ιουλίου του 2013, με προϋπολογισμό $120.000.000.

=== *X-Men: Ημέρες ενός Ξεχασμένου Μέλλοντος* (2014) ===
Τοποθετημένη χρόνια μετά από τα γεγονότα του *Γούλβεριν*, η ταινία περιλαμβάνει το καστ της αρχικής σειράς ταινιών *X-Men* και *X-Men: Η Πρώτη Γενιά*. Η ιστορία είναι εμπνευσμένη από την πλοκή "Days of Future Past" του βιβλίου κόμικ *Uncanny X-Men* των [[Κρις Κλέρμοντ]] και [[Τζον Μπερν]]. Εκεί, ο [[Wolverine]] ταξιδεύει πίσω στο 1973 για να αποτρέψει μια δολοφονία που, αν εκτελεστεί, θα οδηγήσει στη δημιουργία ενός νέου συστήματος όπλων ονόματι Sentinels, που απειλεί την ύπαρξη των μεταλλαγμένων και, πιθανώς, όλης της ανθρωπότητας.

Ο [[Μάθιου Βον]] είχε κανονιστεί να σκηνοθετήσει την ταινία, αλλά αποχώρησε τον Οκτώβριο του 2012 για να εστιάσει στην ταινία **. Ο [[Μπράιαν Σίνγκερ]], που σκηνοθέτησε τις δύο πρώτες ταινίες *X-Men* και ήταν παραγωγός στο *X-Men: Η Πρώτη Γενιά*, έγινε ο σκηνοθέτης της ταινίας. Το σενάριο γράφτηκε από τον [[Σάιμον Κίνμπεργκ]]. Πρωταγωνιστές είναι οι [[Χιου Τζάκμαν]], [[Τζέιμς ΜακΑβόι]], [[Μάικλ Φασμπέντερ]], [[Τζένιφερ Λόρενς]], [[Έλλιοτ Πέιτζ]], [[Πίτερ Ντίνκλατζ]], [[Ίαν ΜακΚέλεν]], [[Πάτρικ Στιούαρτ]], [[Νίκολας Χουλτ]], [[Σον Άσμορ]], [[Ομάρ Σάι]], [[Ντάνιελ Κάντμορ]], [[Μπούμπου Στιούαρτ]], [[Φαν Μπίνγκμπινγκ]], [[Αντάν Κάντο]] και [[Έβαν Πίτερς]]. Η βασική κινηματογράφηση ξεκίνησε τον Απρίλιο του 2013 στο [[Μόντρεαλ]] του [[Καναδάς|Καναδά]] και ολοκληρώθηκε τον Αύγουστο. Επιπλέον κινηματογράφηση έγινε στο Μόντρεαλ τον Νοέμβριο του 2014 και τον Φεβρουάριο του 2014. Η ταινία κυκλοφόρησε στις 23 Μαΐου του 2014, με προϋπολογισμό $200.000.000.

== Ακυρωμένες ταινίες ==


=== *X-Men Origins: Magneto* ===
Τον Δεκέμβριο του 2004, η [[20th Century Fox]] προσέλαβε τον σεναριογράφο Σέλντον Τέρνερ να δημιουργήσει μια spin-off ταινία *X-Men*, και επέλεξε να γράψει το *X-Men Origins: Magneto.* Τον Απρίλιο του 2007, ο Ντέιβιντ Σ. Γκόγιερ προσελήφθη ως σκηνοθέτης. Ο Τέρνερ είπε ότι το σενάριο εστίαζε στο τι έγινε μεταξύ του 1939 και 1955, και στην προσπάθεια του [[Magneto]] να επιβιώσει στο [[Στρατόπεδο συγκέντρωσης Άουσβιτς|Άουσβιτς]]. Κατά τη διάρκεια της απελευθέρωσης του στρατοπέδου, συναντά τον νεαρό στρατιώτη [[Καθηγητής X|Εξέβιερ]]. Η ιστορία θα πραγματοποιούνταν με αναδρομές.

Τον 2008, ο [[Ίαν ΜακΚέλεν]] δήλωσε ότι θα επαναλάβει το ρόλο του Magneto. Με την πρόσληψη του Γκόγιερ το 2007, ειπώθηκε ότι ηθοποιοί νέοι σε ηλικία θα υποδυθούν τους χαρακτήρες.

Η ταινία ήταν προγραμματισμένη να γυριστεί στην [[Αυστραλία]]. Τον Ιούνιο του 2008, στο *X-Μen Origins* προστέθηκε άλλος ένας χαρακτήρας, ο [[Wolverine]], για διαφορετική ταινία και το πρότζεκτ περίμενε την έγκριση για να αρχίσουν τα γυρίσματα στην [[Ουάσινγκτον (πολιτεία)|Ουάσιγκτον]] τον Δεκέμβριο του 2008. Ο Γκόγιερ είπε ότι τα γυρίσματα θα ξεκινήσουν εάν η ταινία *X-Men η Αρχή: Γούλβεριν* ήταν επιτυχής. Η ιστορία μετακινήθηκε στο 1961 και περιλάμβανε τους Εξέβιερ και Magneto να μάχονται έναν κακοποιό.

Τελικά, ο ΜακΚέλεν ανέφερε ότι δεν θα υποδυθεί τον Magneto, επικαλούμενος την ηλικία του ως εμπόδιο. Το 2009, η παραγωγός των *X-Men*, Λόρεν Σάλερ Ντόνερ, δήλωσε ότι η ταινία δεν μπορεί να γίνει. Η Ντόνερ δήλωσε ότι η ταινία *Magneto* δεν θα υλοποιηθεί, και ότι στοιχεία του σεναρίου του *Magneto* ενσωματώθηκαν στο *X-Men: Η Πρώτη Γενιά*.

=== *Gambit* ===
Το ***Gambit*** είναι ακυρωμένη Αμερικανική υπερηρωική ταινία που βασίζεται στον [[Gambit (κόμικς)|ομώνυμο χαρακτήρα]] των [[Marvel Comics]]. Ήταν προορισμένη να είναι μέρος της σειράς ταινιών *X-Men*. Πριν την ακύρωσή της, η ταινία είχε γραφτεί από τον Τζόσουα Ζέτουμερ, με το σενάριό του να βασίζεται σε μια ιστορία που έγραψε ο δημιουργός του χαρακτήρα, [[Κρις Κλάρεμοντ]]. Ο [[Τσάνινγκ Τέιτουμ]] θα πρωταγωνιστούσε ως ο χαρακτήρας.

Ο Τέιτουμ ήταν η πρώτη επιλογή για τις πρώτες προσπάθειες κινηματογραφικής προσαρμογής του Gambit στις ταινίες *X-Men*, αλλά δεν ήταν διαθέσιμος για την πρώτη εμφάνιση του χαρακτήρα *X-Men η Αρχή: Γούλβεριν* (2009), με τον [[Τέιλορ Κιτς]] να τον υποδύεται. Η παραγωγός [[Λόρεν Σούλερ Ντόνερ]] εξέφρασε ενδιαφέρον για μια ταινία Gambit με πρωταγωνιστή τον Τέιτουμ στις αρχές του 2014, με τον Τέιτουμ να υπογράφει επίσημα συμβόλαιο για να υποδυθεί τον χαρακτήρα τον Μάιο. Η ταινία βρισκόταν σε «κόλαση ανάπτυξης» από τότε, με τους [[Ρούπερτ Γουάιατ]], [[Νταγκ Λάιμαν]], και [[Γκορ Βερμπίνσκι]] να είναι προγραμματισμένοι να σκηνοθετήσουν της ταινία σε διαφορετικές χρονικές περιόδους, με τον Τέιτουμ και τον παραγωγικό συνεργάτη του [[Ριντ Κάρολιν]] να είναι επίσης πρόθυμοι να γίνουν σκηνοθέτες, και η ημερομηνία κυκλοφορίας της ταινίας καθυστέρησε πολλές φορές. Η ταινία *Gambit* ήταν προγραμματισμένη να κυκλοφορήσει στις 13 Μαρτίου του 2020, αλλά η ανάπτυξη της ταινίας έκανε παύση όταν η [[The Walt Disney Company|Disney]] εξαγόρασε την [[21st Century Fox]]. Η Disney επίσημα ακύρωσε την ταινία τον Μάιο του 2019. Ο Τέιτουμ υποδύθηκε τον χαρακτήρα στην ταινία των [[Marvel Studios]] *Deadpool & Wolverine* (2024), με την ταινία να σχολιάζει την ακύρωση.

==== Αρχική ανάπτυξη ====
[[Αρχείο:SDCC_2015_-_Channing_Tatum_(19573050120)_(cropped).jpg|αριστερά|μικρογραφία|Ο παραγωγός και πρωταγωνιστής Τσάνινγκ Τέιτουμ προωθώντας το *Gambit* στο [[San Diego Comic-Con]] του 2015]]
Για το *X-Men 2* (2003), ο σκηνοθέτης [[Μπράιαν Σίνγκερ]] ζήτησε από τον [[Τζέιμς Μπάμφορντ]] να γυρίσει μια σύντομη [[cameo εμφάνιση]] ως ο χαρακτήρας [[Gambit (κόμικς)|Gambit]]. Η σκηνή όμως αφαιρέθηκε από την ταινία, και ο Μπάμφορντ πίστευε πως ένας πιο γνωστός ηθοποιός θα υποδυόταν τον χαρακτήρα σε μελλοντικές εμφανίσεις. Ο Σίνγκερ ήθελε να συμπεριλάβει τον χαρακτήρα με μεγάλο ρόλο στη συνέχεια, *X-Men: Η Τελική Αναμέτρηση* (2007), με τον [[Κιάνου Ριβς]] στον ρόλο, αλλά τελικά δεν επέστρεψε για να σκηνοθετήσει την ταινία. Η νέα συγγραφική ομάδα των Σάιμον Κίνμπεργκ και Ζακ Πεν ήταν προγραμματισμένη να γράψει το σενάριο της συνέχειας από την [[20th Century Studios|20th Century Fox]] μετά από την αποχώρηση του Σίνγκερ, και παρόλο που το δίδυμο ήθελε να συμπεριλάβει τον χαρακτήρα, ένιωσαν πως υπήρχε χώρος μόνο για μια cameo εμφάνιση λόγο του αριθμού καινούριων χαρακτήρων που ήταν πιο σχετικοί στην ιστορία της ταινίας. Αποφάσισαν να συμπεριλάβουν τον Gambit σε μελλοντική ταινία αντί για αυτή. Πριν παρθεί αυτή η απόφαση, ο [[Τζος Χόλογουεϊ]] ήταν η πρώτη επιλογή για τον ρόλο, αλλά δεν ήταν διαθέσιμος λόγω του προγράμματος γυρισμάτων της σειράς του [[ABC]] *Οι Αγνοούμενοι*. Ο [[Τσάνινγκ Τέιτουμ]] επιλέχθηκε για τον ρόλο, αλλά ο χαρακτήρας αφαιρέθηκε από το σενάριο πριν γίνει επίσημο.

Τον Οκτώβριο του 2007, φημολογούταν πως ο Gambit θα εμφανιζόταν στην spin-off ταινία [[Wolverine]] με τίτλο *X-Men η Αρχή: Γούλβεριν*, η οποία ήταν προγραμματισμένη να κυκλοφορήσει το 2009. Ο Τέιτουμ δεν μπορούσε να υποδυθεί τον χαρακτήρα λόγω συγκρούσεων προγραμματισμού με το *G.I. Joe: Η Γέννηση της Κόμπρα* (2009), και ο [[Τέιλορ Κιτς]] επιλέχθηκε για τον χαρακτήρα. Ο Κιτς υπέγραψε συμβόλαιο για τρεις ταινίες. Ο εκτελεστικός παραγωγός Τζεφ Κατζ ήταν σίγουρος πως ο χαρακτήρας θα ήταν καλοδεχούμενος, λέγοντας πως «υπάρχει ένα επίπεδο στρατηγικής στο πως αναπτύσσουμε αυτά τα πράγματα, και τι μπορούν οι χαρακτήρες να αλλάξουν μεταξύ πολλαπλών ταινιών», δείχνοντας πως ο χαρακτήρας θα μπορούσε στο μέλλον να έχει την δική του ταινία, κάτι το οποίο σχεδιαζόταν και για τον [[Deadpool]] του [[Ράιαν Ρέινολντς]]. Παρόλα αυτά, το *Wolverine* δεν έλαβε θετικές κριτικές, και η ερμηνεία του Κιτς δεν ήταν όσο επιτυχημένη όσο περίμεναν οι παραγωγοί. Τον Σεπτέμβριο του 2013, ο Τέιτουμ εξέφρασε ενδιαφέρον στο να υποδυθεί τον χαρακτήρα, λέγοντας πως «ο Gambit είναι ο αγαπημένος μου. Κατάγομαι από τη Νέα Ορλεάνη, εκεί γύρω. Ο μπαμπάς μου είναι από τη Νέα Ορλεάνη, και μου αρέσει να κάνω την προφορά των Κατζούν. Θα μπορούσα όντως να το κάνω. Χωρίς παρεξήγηση για τον Τέιλορ Κιτς, καθώς μου αρέσει ο Gambit του, αλλά πάντα ζούσα με Κατζούν ... ο Gambit πάντα ήταν ο γυναικάς, καπνιστής, και αλκοολικός [τύπος]. Ήταν ο πανκ ροκάς όλων των υπερηρώων.»

Η παραγωγός του franchise *X-Men* [[Λόρεν Σούλερ Ντόνερ]] αποκάλυψε τον Ιανουάριο του 2014 πως είχε αρχίσει να σχεδιάζει μια ταινία Gambit με τον Τέιτουμ. Είπε πως «δεν χρειάζεται να είναι μια σπουδαία μεγάλη ταινία. Είναι ένας κλέφτης στη Νέα Ορλεάνη, είναι μια εντελώς διαφορετική ιστορία. [Ο Τέιτουμ] είναι διαθέσιμος, και πρέπει να πείσω το στούντιο.» Τον Μάιο, ο Τέιτουμ επισήμως υπέγραψε να πρωταγωνιστήσει σε μια ταινία Gambit που ήταν προορισμένη να ξεκινήσει ένα καινούριο αυτόνομο franchise. Θα έκανε το ντεμπούτο του ως ο χαρακτήρας στο *X-Men: Απόκαλιψ* (2016). Τον Οκτώβριο, οι παραγωγοί είχαν ξεκινήσει να συζητούν την ιστορία της ταινίας και να ψάχνουν σεναριογράφο, με τον Τζόσουα Ζέτουμερ να προσλαμβάνεται στο τέλος του μήνα, γράφοντας ένα σενάριο βασισμένο σε μια ιστορία από τον δημιουργό του Gambit [[Κρις Κλάρεμοντ]]. Μαζί με τους Ντόνερ και Κίνμπεργκ, ο Τέιτουμ ήταν προγραμματισμένος να παράγει την ταινία με τον συνεργάτη του [[Ριντ Κάρολιν]] και την εταιρεία τους Free Association. Τον Ιανουάριο του 2015, η Fox έδωσε στην ταινία ημερομηνία κυκλοφορίας για τις 7 Οκτωβρίου 2016. Μέσα στους επόμενους μήνες, ο Τέιτουμ προσέγγισε τους [[Μπένετ Μίλερ]], [[Ντάρεν Αρονόφσκι]], [[Γκάρεθ Έβανς]], και [[Τζ. Σ. Τσάντορ]] για να σκηνοθετήσουν την ταινία, αλλά όλοι τον απέρριψαν. Ο Τέιτουμ επίσης προσέγγισε τον [[Σον Λέβι]] κάποια στιγμή. Τον Μάιο, ο Ζέτουμερ είχε ολοκληρώσει το πρώτο πρόχειρο του σεναρίου, το οποίο ο Τέιτουμ περιέγραψε ως μια ιστορία προέλευσης που «τα σπάει» και αλλάζει «κάποια κοινά στοιχεία που έχουν αυτές οι ταινίες».

==== Ρούπερτ Γουάιατ ====
Τον Ιούνιο του 2015, ο [[Ρούπερτ Γουάιατ]] υπέγραψε να σκηνοθετήσει την ταινία, με τον Τέιτουμ να λέει «Επιτέλους βρήκαμε κάποιον που πιστεύω πως όντως θέλει να φτιάξει το *Gambit*». Ο Τέιτουμ πρόσθεσε πως η ταινία ήταν «μια ξεχωριστή ευκαιρία» μεταξύ των υπερηρωικών ταινιών, και πως δεν θα εμφανιζόταν τελικά στο *Απόκαλιψ*. Τα γυρίσματα ήταν προγραμματισμένα να ξεκινήσουν στη Νέα Ορλεάνη στα τέλη του Οκτωβρίου ή στις αρχές του Νοεμβρίου. Μέχρι τα τέλη του Ιουλίου, η ιδέα ήταν πως η ταινία θα επικεντρωνόταν σε «μαφιόζους και κλέφτες αντί για παγκόσμιους κινδύνους», αλλά η Fox ήθελε να «ανεβάσει το θέαμα για να κάνει τον χαρακτήρα όσο πιο δημοφιλή γίνεται», με έναν προϋπολογισμό $154 εκατομμυρίων να είναι προορισμένος να ξοδευτεί στην [[Λουιζιάνα]]. Διάφορες ηθοποιοί είχαν περάσει δοκιμασία για την συμπρωταγωνίστρια, περιλαμβάνοντας την [[Λεά Σεϊντού]].

Ο Τέιτουμ επαναδιαπραγματευόταν το συμβόλαιό του με την Fox στα τέλη του Ιουλίου του 2015, και φημολογείται πως ήταν κοντά στο να παραιτηθεί λόγω της πρόθεσης της Fox να κάνει τον Gambit έναν από τους βασικούς χαρακτήρες του franchise μετά από την επικείμενη συνταξιοδότηση του προηγούμενου πρωταγωνιστή του franchise, [[Χιου Τζάκμαν]]. Αυτή θα ήταν μια μεγάλη δέσμευση για τον Τέιτουμ. Λίγες μέρες αργότερα, τα θέματα λύθηκαν και ο Τέιτουμ εξακολουθούσε να είναι προγραμματισμένος να πρωταγωνιστήσει και να παράγει την ταινία. Αναφέρθηκε πως «η συμμετοχή του ποτέ δεν βρισκόταν σε σοβαρό κίνδυνο» λόγω της δέσμευσης του Τέιτουμ στην ταινία. Οι [[Ρεμπέκα Φέργκιουσον]] και [[Άμπι Λι]] επίσης έκαναν οντισιόν για τον ρόλο της [[Μπελαντόνα Μπορντού]], αλλά η Φέργκιουσον επέλεξε έναν ρόλο στην ταινία *Το κορίτσι του τρένου* (2016). Η Σεϊντού επιλέχθηκε στα τέλη του Αυγούστου.

Τον Σεπτέμβριο, ο Γουάιατ αποχώρησε από την ταινία λόγω συγκρούσεων προγράμματος με μια άλλη ταινία στην οποία είχε δεσμευτεί. Ο Γουάιατ επίσης ήθελε να γράψει το σενάριο από την αρχή και «να δημιουργήσει τον κόσμο που θα γύριζε», με αποτέλεσμα να διαφωνήσει με την Fox, τον Τέιτουμ, και τον Κίνμπεργκ για το σενάριο. Ο Γουάιατ αργότερα δήλωσε τον Μάρτιο του 2019 πως παραιτήθηκε από την ταινία επειδή η εταιρεία «μείωσε κατά πολύ [τον προϋπολογισμό]» μετά από την [[εισπρακτική αποτυχία]] του *Fantastic Four* (2015). Επίσης, δεν ήταν πρόθυμος να αφήσει το σενάριο να ξαναγραφτεί για να ταιριάζει με τον καινούριο προϋπολογισμό πριν ξεκινήσει η παραγωγή που ήταν προγραμματισμένη να ξεκινήσει 10 εβδομάδες αργότερα.

==== Νταγκ Λάιμαν ====
[[Αρχείο:Doug_Liman_avp_2014.jpg|μικρογραφία|Ο Νταγκ Λάιμαν προσλήφθηκε ως σκηνοθέτης τον Νοέμβριο του 2015, αλλά αποχώρησε τον Αύγουστο του 2016 λόγω θεμάτων που είχαν να κάνουν με το σενάριο.]]
«Οργισμένη», η Fox άρχισε να συναντά πιθανούς αντικαταστάτες του Γάιατ ελπίζοντας πως θα μπορέσουν να κρατήσουν την ημερομηνία κυκλοφορίας της ταινίας, περιλαμβάνοντας τους σκηνοθέτες [[Νταγκ Λάιμαν]], [[Τζο Κόρνις]], [[Σέιν Μπλακ]], και [[Φ. Γκάρι Γκρέι]]. Ο Λάιμαν βρισκόταν σε τελικές συζητήσεις με την Fox για να σκηνοθετήσει την ταινία τον Νοέμβριο του 2015. Είχε ήδη αρχίσει να δουλεύει στο σενάριο μαζί με τους Τέιτουμ, Κάρολιν, Ζέτουμερ, και Κίνμπεργκ. Ο τελευταίος σημείωσε πως το franchise *X-Men* άρχιζε να εξαπλώνεται σε διαφορετικά ύφη, με το τότε επερχόμενο και κατάλληλο για άνω των 18 *Deadpool* (2016), και πως το «*Gambit* θα έχει το δικό του ύφος, και θα είναι πιο πολύ σαν ταινία ληστείας και σέξι θρίλερ κατά κάποιο τρόπο». Τον Ιανουάριο, τα γυρίσματα προγραμματίστηκαν να ξεκινήσουν τον Μάρτιο του 2016.

Η Fox επισήμως αφαίρεσε το *Gambit* από την ημερομηνία κυκλοφορίας του τον Φεβρουάριο του 2016. Ο Λάιμαν σύντομα επέλεξε να σκηνοθετήσει την ταινία *Ο Τοίχος* (2017) όσο περίμενε ένα νέο πρόχειρο του σεναρίου του Gambit, σκοπεύοντας να ξεκινήσει την παραγωγή του *Gambit* στα τέλη του 2016. Οι Τέιτουμ και Κάρολιν έψαχναν έναν καινούριο σεναριογράφο για να αναλάβει το σενάριο και μια διαφορετική δημιουργική κατεύθυνση για την ταινία, ενώ ο Λάιμαν θα απέρριπτε την επιλογή της Σεϊντού και θα ξεκινούσε την επιλογή ηθοποιών από την αρχή. Ο Κίνμπεργκ εξήγησε τον Μάιο πως η ομάδα ήταν προηγουμένως απογοητευμένη με το σενάριο της ταινίας, αλλά τώρα ήταν «πολύ κοντά» στο να το ολοκληρώσουν. Πρόσθεσε πως «το πιο σημαντικό πράγμα είναι να καταφέρουν να μεταφέρουν σωστά το ύφος και την φωνή ... [εμείς] ελπίζουμε πως το *Gambit* θα είναι αυτό που ήταν το *Deadpool*—η αρχή ενός καινούριου franchise στο σύμπαν των *X-Men*—θέλουμε να το κάνουμε σωστά.»

Τον Ιούλιο, ο Κίνμπεργκ επαίνεσε το σενάριο του *Gambit* και είπε πως σκόπευαν να ξεκινήσει να γυρίζεται στις αρχές του 2017. Παρόλα αυτά, ο Λάιμαν αποχώρησε από το έργο τον επόμενο μήνα σε μια «κοινή διαμάχη» με την Fox, επιλέγοντας να σκηνοθετήσει την ταινία *Dark Universe*, η οποία βασίζεται στα κόμικς της [[DC Comics|DC]]. Ο Λάιμαν αργότερα εξήγησε πως «μου αρέσει το σενάριο, αλλά δεν το ένιωθα. Πρέπει να συνδέομαι με αυτό.»

==== Γκορ Βερμπίνσκι ====
Τον Νοέμβριο του 2016, το *Gambit* θα ξεκινούσε την ανάπτυξη του ξανά με έναν καινούριο σκηνοθέτη αφότου ο Τέιτουμ ολοκλήρωσε την δουλειά του στην ταινία *Logan Lucky* (2017). Τον επόμενο Ιανουάριο, η Ντόνερ επιβεβαίωσε πως ο Τέιτουμ θα εξακολουθούσε να συμμετέχει στην ταινία, και τον επόμενο μήνα ο Κίνμπεργκ ανέφερε πως η ταινία βρισκόταν σε «ενεργή ανάπτυξη». Δήλωσε πως ήλπιζε να έχει ολοκληρωθεί η ταινία μέχρι το τέλος του 2017, με τα γυρίσματα να ξεκινούν στις αρχές του 2018. Σημείωσε πως υπήρχαν ήδη τρεις ταινίες από το franchise *X-Men* που είχαν προγραμματιστεί για το 2018, οπότε το *Gambit* «θα μπορούσε να περιμένει για λίγο». Ο Κίνμπεργκ σύγκρινε την δέσμευση του Τέιτουμ στον ρόλο του Gambit με αυτή των Ρέινολντς και Τζάκμαν ως Deadpool και Wolverine στις πιο πρόσφατες ταινίες τους (*Deadpool* και *Λόγκαν*, αντίστοιχα) και επανέλαβε πως η Fox ακόμα σκόπευε να ξεκινήσει ένα κινηματογραφικό franchise *Gambit*.
[[Αρχείο:Gore_Verbinski_1.JPG|αριστερά|μικρογραφία|Ο Γκορ Βερμπίνσκι προσλήφθηκε ως σκηνοθέτης τον Οκτώβριο του 2017, αλλά παραιτήθηκε τον Ιανουάριο του 2018 λόγω συγκρούσεων προγραμμάτων και δημιουργικών διαφορών.]]
Στο τέλος του Μαΐου του 2017, ο παραγωγός των *X-Men* Χατς Πάρκερ δεν μπορούσε να αποκαλύψει κάποια ενημέρωση σχετική με την ταινία, αλλά είπε πως «υπήρχε ακόμα μια επιθυμία και ένα παθιασμένο ενδιαφέρον για να φτιαχτεί το *Gambit*.» Ο Τέιτουμ επανέλαβε πως ακόμα δούλευε ενεργά στην ταινία τον Ιούλιο, και συζήτησε την μακρόχρονη ανάπτυξη της ταινίας και τις διάφορες καθυστερήσεις της παραγωγής, λέγοντας:<blockquote>Νομίζω πως είμαστε πολύ, πολύ τυχεροί. Νομίζω πως θα βλέπουμε στο μέλλον τις καθυστερήσεις ως μεγάλες ευλογίες. Επειδή το φτιάχναμε, [και] γράφουμε μια ταινία ακριβώς στο τέλος μιας μεγάλης αλλαγής στον κινηματογράφο. Οπότε είμαστε πολύ τυχεροί που δεν κυκλοφορήσαμε την δική μας, που δεν νομίζω πως ήταν πλήρως σχηματισμένη. Ήταν καλή ιδέα. Πηγαίναμε στην ανάποδη κατεύθυνση. Και τότε μάθαμε από τα πολύ όμορφα ήδη ολοκληρωτικής αλλαγής [στα] *Λόγκαν* και *Deadpool*.</blockquote>Ο Τέιτουμ πρόσθεσε τον επόμενο μήνα πως το σενάριο είχε ξεκινήσει από την αρχή και πως «κάνουμε κάποια από τα πράγματα που πάντα θέλαμε να κάνουμε με το σενάριο», το οποίο περιέγραψε ως «κάτι που αυτό το είδος ταινιών δεν έχει ξαναδεί ποτέ». Τον Οκτώβριο, ο [[Γκορ Βερμπίνσκι]] βρισκόταν σε συζητήσεις για να σκηνοθετήσει την ταινία, κάτι που περιεγράφηκε ως «υψηλή προτεραιότητα» για την Fox. Μια εβδομάδα αργότερα, η ημερομηνία κυκλοφορίας της ταινίας προγραμματίστηκε για τις 14 Φεβρουαρίου 2019, και επιβεβαιώθηκε πως ο Βερμπίνσκι θα σκηνοθετούσε την ταινία. Μέχρι το τέλος του μήνα, η επιλογή ηθοποιών της ταινίας είχε ξεκινήσει, με την [[Τζένι Μπίβαν]] να προσλαμβάνεται ως σχεδιάστρια κοστουμιών. Τον επόμενο μήνα, η [[Λίζι Κάπλαν]] βρισκόταν σε συζητήσεις για να υποδυθεί την κύρια γυναικεία χαρακτήρα, και η τοποθεσία γυρισμάτων θα ήταν η Νέα Ορλεάνη. Σε κάποια χρονική στιγμή, ο [[Lil Rel Howery]] θα πρωταγωνιστούσε στην ταινία μαζί με τον Τέιτουμ. Τον Δεκέμβριο, προγραμματίστηκε πως η ταινία θα ξεκινούσε να γυρίζεται στη Νέα Ορλεάνη τον Μάρτιο του 2018. Τον επόμενο μήνα, ο Βερμπίνσκι παραιτήθηκε από την ταινία λόγω συγκρούσεων προγραμμάτων, αν και αναφέρθηκαν δημιουργικές διαφορές. Η Fox μετακίνησε την ημερομηνία κυκλοφορίας στις 7 Ιουνίου 2019.

==== Ακύρωση ====
Παρά την πρόθεση να κρατήσει την ημερομηνία έναρξης γυρισμάτων για τον Μάρτιο μετά από την αποχώρηση του Βερμπίνσκι, η Fox αφαίρεσε την ταινία από το πρόγραμμα παραγωγή στα τέλη του Ιανουαρίου του 2018. Εκείνη την περίοδο, η αναζήτηση του αντικαταστάτη του Βερμπίνσκι είχε ξεκινήσει, ενώ η καινούρια ημερομηνία κυκλοφορίας θα ήταν πιο κατάλληλη για την ταινία, κάνοντάς την μια «καλοκαιρινή ταινία της Marvel». Περιεγράφηκε πως η ταινία θα είχε κωμικό ύφος και θα είχε να κάνει με μια ληστεία, και το σενάριο είχε ξαναγραφτεί για να το κάνουν πιο συνδεδεμένο με τη Νέα Ορλεάνη. Η Fox περίμενε άλλο ένα πρόχειρο του σεναρίου τον Μάρτιο, και εξακολουθούσε να σκέφτεται να δώσει το πράσινο φως της ταινίας με προγραμματισμένο προϋπολογισμό παρά την έλλειψη σκηνοθέτη. Μια νέα ημερομηνία έναρξης προγραμματίστηκε για τις 19 Ιουνίου 2018, αλλά το αν θα ξεκινούσαν όντως τότε τα γυρίσματα θα εξαρτιόταν από το αν θα είχε βρεθεί σκηνοθέτης μέχρι τότε.

Οι παραγωγοί συναντήθηκαν με διάφορους σκηνοθέτες τον Απρίλιο του 2018, με τον Κίνμπεργκ να δηλώνει τον Μάιο πως αυτός και ο Τέιτουμ ήταν χαρούμενοι με το σενάριο της ταινίας και ήλπιζαν να βρουν καινούριο σκηνοθέτη «στις επόμενες εβδομάδες και ίσως να ξεκινήσουν τα γυρίσματα στα τέλη του καλοκαιριού». Επανέλαβε πως η ταινία ήταν ακόμα προτεραιότητα για την Fox και πρόσθεσε πως η προτεινόμενη εξαγορά της 21st Century Fox από την Disney δεν θα επηρέαζε τα σχέδιά τους για την ταινία. Τον Σεπτέμβριο, η Fox ενδιαφερόταν να ξεκινήσει την παραγωγή στις 15 Φεβρουαρίου 2019. Η εταιρεία εξακολουθούσε να σκοπεύει να γυρίσει την ταινία στη Νέα Ορλεάνη, και σκόπευε να χρησιμοποιήσει την Big Easy Studios για χώρο παραγωγής αφότου έκανε το ίδιο για το *Λόγκαν*. Η νέα ημερομηνία έναρξης γυρισμάτων έδωσε χρόνο στην εταιρεία για να προσλάβει καινούριο συνεργείο για την ταινία αφού τα προηγούμενα μέλη του συνεργείου απολύθηκαν. Στο τέλος του μήνα, ο Κίνμπεργκ επιβεβαίωσε πως τώρα σκόπευαν να ξεκινήσουν την παραγωγή του *Gambit* στις αρχές του 2019. Περιέγραψε την ταινία ως μία «ελαφρώς» ρομαντική κωμωδία καθώς η Fox ήθελε το ύφος κάθε spin-off ταινίας *X-Men* να βασίζεται στην προσωπικότητα του χαρακτήρα (όπως για παράδειγμα το κωμικό ύφος του *Deadpool* και η γουέστερν «ατμόσφαιρα» του *Λόγκαν*) και επειδή ο χαρακτήρας του Gambit είναι «γυναικάς και νιώσαμε πως είχε μια στάση, μια αλαζονεία, κάτι που από μόνο του οδήγησε σε μια ρομαντική κωμωδία». Εκείνη την περίοδο, η Fox καθυστέρησε την ημερομηνία κυκλοφορίας της ταινίας για ακόμη μια φορά, στις 13 Μαρτίου 2020. Μέχρι τότε, ο Κάρολιν είχε αρχίσει να δουλεύει με τον Ζέτουμερ στο σενάριο.

Τον Οκτώβριο, ο Κίνμπεργκ επιβεβαίωσε πως η εκδοχή της ταινίας που ανέπτυσσαν ήταν πολύ διαφορετική από τα αρχικά τους σχέδια, για αυτό και το ύφος άλλαξε από ταινία ληστείας σε ρομαντική κωμωδία. Αργότερα διευκρίνισε πως κάποια από τα στοιχεία από την ληστεία παρέμειναν στην ταινία καθώς ο Gambit εξακολουθούσε να είναι κλέφτης, αλλά το κύριο θέμα θα ήταν μια ιστορία αγάπης ανάμεσα στους Gambit και Μπελαντόνα. Ο Κίνμπεργκ σύγκρινε το νέο ύφος με το *Ο Κύριος και η Κυρία Σμιθ* (2005), το οποίο έγραψε ο ίδιος, αλλά και με τα *Κοινωνικά σκάνδαλα* (1940) και *Ξαναπαντρεύομαι τη γυναίκα μου* (1940). Ο Ντάνιελ Γουόμπερν του *Screen Rant* γνωμοδότησε πως η ταινία, η οποία περιέγραψε πως βρισκόταν σε «κόλαση ανάπτυξης» από το 2014, πιθανότατα θα ακυρωνόταν μετά την ολοκλήρωση της εξαγοράς της Fox από τη Disney καθώς η Marvel Studios θα ήθελε να ενσωματώσει τους χαρακτήρες των X-Men στο [[Κινηματογραφικό Σύμπαν της Marvel]] (MCU).

Τον Ιανουάριο του 2019, αναφέρθηκε πως ο Τέιτουμ ενδιαφερόταν να σκηνοθετήσει την ταινία. Οι Τέιτουμ και Κάρολιν θα ήταν συν-σκηνοθέτες, κάτι με το οποίο δεν ήταν πολύ χαρούμενη η ταινία καθώς κανένας από τους δύο δεν είχε σκηνοθετήσει προηγουμένως. Τον επόμενο μήνα, η Ντόνερ αποκάλυψε πως το *Gambit*, μαζί με τις υπόλοιπες ταινίες Marvel της Fox, βρισκόταν «σε παύση» μέχρι να ολοκληρωθεί η εξαγορά της Fox από τη Disney. Μια εβδομάδα μετά από την ολοκλήρωση της εξαγοράς, ο Κίνμπεργκ είπε πως η ταινία αξιολογούταν από την Marvel. Τον Μάιο του 2019, το *Gambit* ακυρώθηκε επίσημα και αφαιρέθηκε από την ημερομηνία κυκλοφορίας του. Τον Μάιο του 2020, ο Κίνμπεργκ αποκάλυψε πως ο χαρακτήρας [[Mister Sinister]] θα εμφανιζόταν στην ταινία, αφότου η Essex Corporation αναφέρθηκε στο *Απόκαλιψ*. Προηγουμένως φημολογούταν πως ο Mister Sinister θα εμφανιζόταν στην ταινία *Οι Νέοι Μεταλλαγμένοι* (2020).

Τον Φεβρουάριο του 2022, ο Κάρολιν περιέγραψε την ταινία ως «μία ρομαντική κωμική υπερηρωική ταινία» με βαθμό καταλληλόλητας άνω των 18 και με παρόμοιο ύφος με το *Deadpool*. Επίσης αποκάλυψε πως είχαν επιλεχθεί οι ηθοποιοί και προγραμμάτιζε γραφεία παραγωγής στην αναμονή της έναρξης των γυρισμάτων στη Νέα Ορλεάνη όταν η Disney ακύρωσε την ταινία, με αποτέλεσμα να αναπτύξει τραύμα ο Τέιτουμ σε όλες τις προσαρμογές της Marvel Comics. Και ο Τέιτουμ και ο Κάρολιν ήταν πρόθυμοι να επιστρέψουν στο έργο και στον χαρακτήρα, αλλά όχι ως σκηνοθέτες, με τον Τέιτουμ να νιώθει πως αυτή η απόφαση «καταδίκασε» την ταινία.

==== Κινηματογραφικό Σύμπαν της Marvel ====
[[Αρχείο:Channing_Tatum_as_Gambit.jpeg|μικρογραφία|Ο Τσάνινγκ Τέιτουμ ως Gambit στο *Deadpool & Wolverine*]]
Ο Τέιτουμ εμφανίστηκε ως ο χαρακτήρας στην ταινία του MCU *Deadpool & Wolverine* (2024), φορώντας μια στολή παρόμοια με αυτή των κόμικς και χρησιμοποιώντας την προφορά Κατζούν του Gambit. Τα λόγια του και οι αλληλεπιδράσεις του με τους άλλους χαρακτήρες ανέφεραν τις αποτυχημένες προσπάθειες της δημιουργίας της ταινίας *Gambit*. Ο Τέιτουμ εκτίμησε τις προσπάθειες και την υποστήριξη της συμπερίληψης του χαρακτήρα στην ταινία από τον πρωταγωνιστή και συν-σεναριογράφο Ράιαν Ρέινολντς, με τον Τέιτουμ να πιστεύει πως δεν θα είχε ποτέ την ευκαιρία να υποδυθεί τον Gambit μετά από την ακύρωση της ταινίας. Ο Σον Λέβι, ένας από τους σκηνοθέτες που προσέγγισε ο Τέιτουμ για να σκηνοθετήσει το *Gambit*, σκηνοθέτησε το *Deadpool & Wolverine* και ήξερε πως θα ήταν «ευχάριστο» για τον Τέιτουμ να είναι στην ταινία ως ο χαρακτήρας, προσθέτοντας πολλές προτάσεις που δεν βγάζουν νόημα στο σενάριο και αφήνοντας τον Τέιτουμ να προσθέσει τα Γαλλικά και Κατζούν στοιχεία του χαρακτήρα. Μετά από την κυκλοφορία της ταινίας, ο Τέιτουμ εξέφρασε την ελπίδα του πως η αποδοχή της εμφάνισής του θα μπορούσε να επαναφέρει το ενδιαφέρον για μια ταινία *Gambit*, έχοντας ενημερώσει την Marvel για αυτό, γνωρίζοντας όμως πως όλα εξαρτώνται από τον Διευθύνων Σύμβουλο της Disney [[Μπομπ Άιγκερ]] και από τον πρόεδρο της Marvel Studios [[Κέβιν Φάιγκι]]. Σχολιάζοντας τις πιθανότητες μιας ταινίας *Gambit* σε μια ιστορία στο [[Instagram]], ο Ρέινολντς εξέφρασε το ενδιαφέρον του στο να δουλέψει με τον Τέιτουμ για το έργο, είτε επαναλαμβάνοντας τον ρόλο του ως Γουέιντ Γουίλσον / Deadpool είτε βοηθώντας την παραγωγή με κάποιο τρόπο. Ο Ρέινολντς κυκλοφόρησε μια κομμένη σκηνή από την ταινία που δείχνει πως ο Gambit επιβίωσε τα γεγονότα της ταινίας, υπονοώντας πως ο χαρακτήρας μπορεί να επιστρέψει. Μια εκδοχή της σκηνής περιλήφθηκε στις οθόνες της Αρχής Χρονικής Απόκλισης στην σκηνή μετά τους τίτλους τέλους.

Τον Μάρτιο του 2025 ανακοινώθηκε πως ο Τέιτουμ θα επαναλάμβανε τον ρόλο του ως Gambit στο *Εκδικητές: Η Άνοδος του Doctor Doom* (2026).

== Τηλεόραση ==


== Εισπράξεις ==


=== Ανταπόκριση κριτικών και κοινού ===

==== Ταινίες ====


==== Τηλεοπτικές σειρές ====


== Παραπομπές ==
<references />

== Εξωτερικοί σύνδεσμοι ==
* [https://www.foxmovies.com/franchises/x-men Επίσημη ιστοσελίδα]
* [https://www.allmovie.com/movie/v291113 Σειρά ταινιών *X-Men''] στο AllMovie

Κατηγορία:Αμερικανικές ταινίες
Κατηγορία:Ταινίες παραγωγής 20th Century Fox
Κατηγορία:Ταινίες βασισμένες σε κόμικς της Marvel
Κατηγορία:Αμερικανικές σειρές ταινιών
Κατηγορία:Εμπορικά σήματα της 20th Century Studios

Κατηγορία:Σειρές ταινιών βασισμένες σε κόμικς της Marvel